Jelgavā, 2020.gada 27.februārī (prot. Nr.3, 2p.)

###### **JELGAVAS PILSĒTAS PAŠVALDĪBAS 2020.GADA 27.FEBRUĀRA**

###### **SAISTOŠIE NOTEIKUMI NR.20-6 “GROZĪJUMI JELGAVAS PILSĒTAS PAŠVALDĪBAS 2017.GADA 23.MARTA SAISTOŠAJOS NOTEIKUMOS NR.17-8 “JELGAVAS PILSĒTAS SIMBOLIKA””**

*Izdoti saskaņā ar likuma*

*"Par pašvaldībām" 21.panta pirmās daļas*

*7.punktu un 43.panta trešo daļu*

Izdarīt Jelgavas pilsētas pašvaldības 2017.gada 23.marta saistošajos noteikumos Nr.17-8 “ Jelgavas pilsētas simbolika” (turpmāk – noteikumi) (Latvijas Vēstnesis, 2017, 76 nr.) šādus grozījumus:

1. Izteikt noteikumu 10.3. apakšpunktu šādā redakcijā:

“10.3. stilizētais Jelgavas pilsētas panorāmas siluets attēlojams zilā un purpura krāsā, zilās un purpura krāsas pārejā vai melnbaltā kontūrzīmējumā;”.

1. Papildināt noteikumus ar 10.4.apakšpunktu šādā redakcijā:

“10.4. Jelgavas pilsētas vēsturei nozīmīgās gadadienās reklāmkaroga stilizētā aļņa galvas kontūrzīmējums un uzraksts “Jelgava” var tikt papildināts ar gadskaitli.”

1. Aizstāt noteikumu 15.1.,15.2.apakšpunktā un 24.punktā vārdu “domes” ar vārdu “pašvaldības”.
2. Izteikt noteikumu 16.punktu šādā redakcijā:

“16. Jelgavas pilsētas logotips jālieto kopā ar:

16.1. iestādes logotipu;

16.2.kapitālsabiedrības, kurās pašvaldībai pieder kapitāla daļas, logotipu;

16.3. mākslinieciskā kolektīva, kura darbību finansē pašvaldība, logotipu;

16.4.biedrības un nodibinājuma logotipu, pasākumos, kurus līdzfinansē pašvaldība.”

1. Izteikt noteikumu V. nodaļu “**V. NOTEIKUMU IZPILDES KONTROLE UN ADMINISTRATĪVĀ ATBILDĪBA PAR NOTEIKUMU NEIEVĒROŠANU**” šādā redakcijā:

“27. Kontroli par noteikumu izpildi un administratīvā pārkāpuma procesu par noteikumu pārkāpumiem līdz administratīvā pārkāpuma lietas izskatīšanai veic Jelgavas pilsētas pašvaldības iestāde “Jelgavas pilsētas pašvaldības policija”. Administratīvā pārkāpuma lietu izskata Jelgavas pilsētas domes Administratīvā komisija.

28. Par noteikumos noteikto prasību neievērošanu attiecībā uz Jelgavas pilsētas karogu piemēro brīdinājumu vai naudas sodu līdz 70 naudas soda vienībām.”

1. Izteikt noteikumu VI. nodaļas nosaukumu šādā redakcijā:

“**VI. NOSLĒGUMA JAUTĀJUMI**”

1. Papildināt noteikumus ar 30.punktu šādā redakcijā:

“30. Saistošo noteikumu V. nodaļa stājas spēkā vienlaikus ar Administratīvās atbildības likumu.”

Jelgavas pilsētas domes priekšsēdētājs A. Rāviņš